Publication: Magyar Közlöny
Issue: MK-2000-85 (Year: 2000, Number: 85)
Era: 1990-2004
Section: 
Paragraph Index: 31

b) A II/B) 2/a) bekezdés rendelkezései ellenére, amennyiben a szellemi tulajdon valamely formája csak az egyik Fél jogszabályai értelmében részesül védelemben, úgy a kérdéses szellemi tulajdon védelmét biztosító Felet illet meg valamennyi, a szellemi tulajdonnal összefüggő, az egész világra kiterjedő jog és érdekeltség. A feltalálóként nyilvántartott személyeket mindazonáltal részesedés illeti meg a II/B) 2/a) bekezdésben foglaltak szerint. III. Bizalmas-üzleti információk Amennyiben az Egyezmény értelmében szolgáltatott vagy keletkezett információ időben bizalmas-üzleti információnak minősül, valamennyi Félnek és közreműködőnek védenie kell azokat a vonatkozó jogszabályoknak, rendeleteknek és igazgatási gyakorlatnak megfelelően. Az információ bizalmas üzleti információ minősítésének akkor van helye, ha az azokkal rendelkező személy gazdasági vagy versenyelőnyre tehet szert azokkal szemben, akik nem rendelkeznek a kérdéses információval, az információ nem közismert és a köz számára hozzá nem férhető más forrásokból, és a tulajdonos korábban nem tette azt hozzáférhetővé anélkül, hogy időben titoktartási kötelezettséget kötött volna ki. „B” FÜGGELÉK Biztonsági kötelezettségek I. Az információ védelme Mindkét Fél kijelenti, hogy jelen Egyezmény keretében nem szolgáltat ki olyan információt vagy berendezést, amely bármelyik fél nemzetvédelmi vagy külkapcsolati érdekeiben védelmet igényel és az érvényben lévő nemzeti jogszabályokkal összhangban bizalmas minősítést nyert. Abban az esetben, ha olyan információ vagy berendezés merül fel a jelen Egyezmény hatálya alá tartozó együttműködési tevékenység során, amelyről ismeretes vagy feltételezhető, hogy ilyen védelmet igényel, arra azonnal fel kell hívni az illetékes hivatalos közegek figyelmét, és a Feleknek konzultálniuk kell egymással az ilyen információ vagy berendezés számára biztosítandó megfelelő védelem szükségességéről és szintjéről. II. Technológia átadása Minősítetlen, export-ellenőrzésnek alávetett információ vagy berendezés Felek közötti átadását a Feleknek a vonatkozó jogszabályaikkal összhangban kell végrehajtaniuk, hogy megakadályozzák a jelen Egyezmény keretében szolgáltatott vagy előállított ilyen információ vagy berendezés engedély nélküli átadását vagy továbbadását. Ha bármely Fél szükségesnek ítéli, akkor az ilyen információ vagy berendezés engedély nélküli átadásának megakadályozására szolgáló részletes előírásokat bele kell foglalni a szerződésekbe vagy a végrehajtási rendelkezésekbe.”

Source: https://magyarkozlony.hu/hivatalos-lapok/3d39cda0553c805754962d6b96f475cf93eecd86/dokumentumok/25554d08239c11dc1559b2de21cf44baff290f5a/letoltes